**Iktatószám: 2795-1 /2017FKG**

**Tárgy: DOLMÁR kisgépalkatrészek beszerzése**

**Ügyintéző: Bugyi Istvánné**

**E-mail: bugyi.istvanne@fkg.hu**

**Dátum: 2017. 05.16.**

**Ajánlattételi felhívás**

**1./ Az ajánlatkérő adatai:**

Neve: **MÁV FKG Felépítménykarbantartó és Gépjavító KFT.**

Székhely: **5137 Jászkisér, Jászladányi út 10.**

Számlavezető pénzintézete: **K&H Bank Zrt.**

Számlaszáma: **10200971-21521542-00000000**

Adószáma: **11267425-2-16**

Statisztikai jelzőszáma: **11267425-4212-113-16**

Cégbíróság és cégjegyzék száma: **Szolnoki Törvényszék Cégbírósága**

**Cg. 16-09-002819**

**2./ Az ajánlat benyújtásának helye és határideje:**

**Határideje: 2017. 05.30. 10:00 óra**

**Helye:** MÁV FKG Felépítménykarbantartó és Gépjavító Kft.

5137 Jászkisér, Jászladányi út 10.

Az ajánlatot a fenti címre, a/az **06-57-550220**-as faxszámra, vagy a/az **bugyi.istvanne@fkg.hu** email címre kérjük megküldeni, vagy a fenti címen személyesen kérjük átadni.

Az elektronikusan küldött dokumentumokat kizárólag **PDF formátumban** fogadjuk el.

Az ajánlatot magyar nyelven kérjük benyújtani.

A benyújtási határidő a postai úton feladott pályázatokra is irányadó; a postai kézbesítés késedelmének kockázatát az Ajánlattevő viseli.

Jelen Ajánlattételi Felhívás nem jelent az Ajánlatkérő részéről szerződéskötési kötelezettséget. Az Ajánlatkérő külön indoklási kötelezettség nélkül bármikor dönthet úgy, hogy jelen beszerzési eljárásban nem hirdet eredményt, illetőleg nem köt szerződést. Az Ajánlatkérés visszavonásából, illetve eredménytelenné nyilvánításából eredő károkért, költségekért, elmaradt haszonért Ajánlatkérő semmilyen felelősséget nem vállal.

**3./ Az Ajánlattevőkkel szembeni korlátozás**

Tájékoztatjuk az Ajánlattevőket, hogy jelen ajánlattételi felhívásra kizárólag olyan cégjegyzékbe bejegyzett gazdasági társaság ajánlatát fogadjuk el érvényesnek, amely a pályáztatási eljárás eredményeként megkötött szerződést saját erőforrásból, vagy alvállalkozó bevonásával teljesíti. Egyéb entitások (pl. konzorcium, polgári jogi társaság) ajánlatát az eljárásból kizárjuk.

**4./ Kommunikáció**

Ajánlatkérő kizárólag az Ajánlattevő ajánlatát cégszerűen aláíró képviselőtől, vagy az ajánlatban meghatározott kapcsolattartótól, illetve az ott megjelölt e-mail címről érkező nyilatkozatokat fogadja el érvényesnek. Ajánlattevő kizárólagosan felel azért, hogy a pályáztatás lezárásáig ezen személyek nyilatkozattételre rendelkezésre álljanak, vagy köteles a helyettesítésükről igazolható módon gondoskodni.

A postán feladott küldeményeket a felek ajánlott, tértivevényes küldeményként kötelesek feladni.

Ajánlattevő kizárólagosan felel azért, hogy az ajánlatban meghatározott e-mail címen kapott leveleket hétköznap 8:00 – 17:00 óra között fogadni tudja, oly módon, hogy a levelek megérkezését a kézbesítés napján vissza tudja igazolni. Amennyiben Ajánlatkérő az Ajánlattevő ajánlatában meghatározott e-mail címre történő levélküldésről a levelezőrendszer által generált kézbesítési hibaüzenetet nem kap, akkor a levél Ajánlattevő visszaigazolása nélkül is kézbesítettnek minősül. A levél „Házon kívül” visszajelzés esetén is kézbesítettnek minősül.

**5./ Az ajánlatkérés tárgya, műszaki tartalma:**

**DOLMÁR kisgépalkatrészek beszerzése**

**Műszaki tartalom:**

|  |  |  |  |  |  |  |
| --- | --- | --- | --- | --- | --- | --- |
| **S.sz** | **SAP cikkszám** | **SAP megnevezés** | **Azonosító** | **Menny.** | **M.egys.** | **Tipus** |
| 1. | 1100052057 | LEVEGŐSZŰRŐ 038173101 DOLMAR 6400 | 38173101 | 1 | db | Dolmár 6400 |
| 2. | 1100052058 | KIPUFOGÓ 038174200 DOLMAR 6400 | 38174200 | 1 | db |  |
| 3. | 1100052059 | GUMIBAK 038171030 DOLMAR 6400 | 38171030 | 1 | db |  |
| 4. | 1100052060 | CSŐ 038155060 DOLMAR 6400 | 38155060 | 2 | db |  |
| 5. | 1100052061 | LENGÉSCSILLAPÍTÓ 038114130 DOLMAR 6400 | 38114130 | 2 | db |  |
| 6. | 1100052062 | LENGÉSCSILLAPÍTÓ 038114141 DOLMAR 6400 | 38114141 | 2 | db |  |
| 7. | 1100009938 | RUGÓ 38114152 DOLMAR 6400 | 38114152 | 2 | db |  |
| 8. | 1100052063 | CSAVAR 913455204 DOLMAR 6400 | 913455204 | 4 | db |  |
| 9. | 1100052064 | DEKOMPRESSZOR 01131150 DOLMAR 6400 | 1131150 | 1 | db |  |
| 10. | 1100009937 | LENDKERÉK 957141000 DOLMAR 6400 | 957141000 | 1 | db |  |
| 11. | 1100052065 | CSAVAR 920208024 DOLMAR 6400 | 920208024 | 2 | db |  |
| 12. | 1100052066 | ALÁTÉT 926208001 DOLMAR 6400 | 926208001 | 2 | db |  |
| 13. | 1100052067 | GYÚJTÁS 010038141 DOLMAR 6400 | 10038141 | 1 | db |  |
| 14. | 1100009941 | GYERTYA 965603021 DOLMAR 6400 | 965603021 | 1 | db |  |
| 15. | 1100009939 | KARBURÁTOR 38153014 DOLMAR 6400 | 38153014 | 1 | db |  |
| 16. | 1100009940 | KARBURÁTOR 38153400 DOLMAR 6400 | 38153400 | 1 | db |  |

**A megkötni kívánt szerződés időtartama:**

Egyszeri alkalom

**Teljesítés helye:**

MÁV FKG Kft. székhelye

5137. Jászkisér, Jászladányi út 10. 1. Raktár

**6. /Fizetési feltételek:**

A felek között létrejött szerződés rendelkezéseinek megfelelő módon kiállított számla kézhezvételétől számított 30 banki napon belül.

**7. /Alkalmassági követelmények**

A formai értékelési szempontoknak megfelelt Ajánlattevők tekintetében az alábbi alkalmassági követelmények kerülnek figyelembe vételre.

Jogi követelmények:

1. Az Ajánlattevő cégjegyzékbe bejegyzett gazdasági társaság (kizárt entitások pl. konzorcium, polgári jogi társaság) **(önálló)**;
2. Ajánlattevő nem áll csődeljárás, felszámolás vagy végelszámolás alatt, vele szemben nincs folyamatban végrehajtási eljárás **(önálló)**;
3. Az Ajánlattevővel szemben összeférhetetlenségi ok nem áll fenn **(önálló)**.

Pénzügyi követelmények:

1. Az egymillió forint értékű, vagy azt meghaladó beszerzések esetén alkalmassági követelmény, hogy az Ajánlattevőnek az ajánlatadás évét megelőző 2 évben elért, áfa nélkül számított árbevétele a beszerzési érték legalább 100%-a legyen **(együttes)**;

Műszaki/szakmai szempontok:

1. Az Ajánlattevő a beszerzés tárgya szempontjából megfelelő (azonos tárgy, hasonló szerződéses érték), összesen legalább 3 referencia munkával rendelkezik (Referencia Nyilatkozat alapján) **(együttes)**;
2. Az Ajánlattevővel kapcsolatban nincs korábbi rossz tapasztalat (nemteljesítés; késedelmes teljesítés; minőségi kifogás stb.) **(önálló)**.

(Magyarázat: „*együttes*”, azaz a követelményt az Ajánlattevő és alvállalkozója együttesen is teljesítheti; „*önálló*” azaz a követelményt az Ajánlattevőnek és alvállalkozójának külön-külön is teljesítenie kell)

Az alkalmassági követelményeknek megfelelő Ajánlattevők ajánlatait Ajánlatkérő az ár és az ajánlatok szakmai szempontjai (pl. alacsonyabb ár, de régebbi technológiával történő munkavégzés, hosszabb teljesítési határidővel stb.) tekintetében súlyozva vizsgálja. Az értékelési szempontok között az ár minden esetben 80%-os, míg az egyéb szempontok 20%-os súllyal kerülnek figyelembe vételre.

**8./ Dokumentáció**

Az Ajánlattételi Felhívás a pályáztatási dokumentációval együtt minősül teljesnek. Ellentmondás esetén a jelen Ajánlattételi Felhívásban foglaltak az érvényesek.

A dokumentáció üzleti titkot képez, annak harmadik féllel való közlése szigorúan tilos.

**Amennyiben a szerződéstervezet is a dokumentáció részét képezi, akkor az alábbi feltételek is irányadók:**

A dokumentációban található szerződéstervezet rendelkezései az ajánlattételi felhívás részét képezik ezért a szerződéstervezet rendelkezéseinek (pl. fizetési feltételek) Ajánlattevő általi elfogadása esetén annak későbbi módosítására nincs lehetőség.

A leírtakra tekintettel felhívjuk az Ajánlattevőket, hogy, amennyiben úgy ítélik meg, hogy egy esetleges szerződéskötés esetén a dokumentációban található szerződéstervezet valamely rendelkezését nem tudják vállalni, vagy attól egyéb okból el szeretnének térni, akkor azt ajánlatukban szövegjavaslattal jelezzék.

Tájékoztatjuk az Ajánlattevőket, hogy amennyiben a dokumentációban található szerződéstervezetet elfogadják, majd az eljárás későbbi szakaszában annak valamely rendelkezésétől való eltérést kezdeményeznek, akkor Ajánlatkérő az ilyen Ajánlattevőt kártérítési, kártalanítási, vagy más jogcímen Ajánlatkérőt terhelő fizetési kötelezettség nélkül kizárhatja az eljárásból, vagy megtagadhatja a vele való szerződéskötést.

**9./ Az ajánlati árra vonatkozó előírás**

Az ajánlatot nettó egységárankénti vállalási árban kérjük megadni (Ft./db. +Áfa).

**10./ Az ajánlat teljességére vonatkozó előírás**

**Teljes ajánlat tehető.**

**11./ A műszaki tartalommal kapcsolatos további felvilágosítás kérhető:**

**Zagyi Sándor Műszaki ügyintéző**

**e-mail: zagyi.sandor@fkg.hu**

A kapcsolattartó által közölt információk tájékoztató jellegűek.

**12./ Az online aukció és az ártárgyalás**

1. Az Ajánlatkérő az ajánlat beérkezését és értékelését követően online aukciót és/vagy ártárgyalást folytathat le. Ajánlatkérő fenntartja magának a jogot, hogy saját belátása szerint döntsön arról, hogy az online aukcióra és/vagy ártárgyalásra mely Ajánlattevőt hívja meg.
2. Az online aukciót és/vagy az ártárgyalást lezáró eredményhirdetés nem minősül a Ptk. 6:64.§ szerinti ajánlatnak sem a Ptk. 6:73. § szerinti előszerződésnek. Az online aukció és/vagy ártárgyalás eredményessége Ajánlatkérőre nézve nem jelent szerződéskötési kötelezettséget.
3. Ajánlatkérő fenntartja magának a jogot, hogy az egész ajánlatkérés komplex elemzése alapján saját belátása és érdekei szerint döntsön az eljárás folytatásáról, azaz fenntartja magának azt a jogot, hogy ne feltétlenül az online aukción és/vagy ártárgyaláson legjobb eredményt elérő Ajánlattevővel kezdeményezzen szerződéskötést.
4. Az Ajánlatkérő fenntartja magának a jogot, hogy az online aukciót és/vagy ártárgyalást eredménytelennek nyilvánítsa, vagy, hogy egyik Ajánlattevővel se kössön szerződést. Az Ajánlatkérőt nem terheli kártérítési, kártalanítási, vagy más jogcímen fizetési kötelezettség az Ajánlattevőkkel szemben arra az esetre, ha az online aukciót és/vagy ártárgyalást eredménytelennek nyilvánítja, vagy, ha az eredményes online aukció és/vagy ártárgyalás ellenére sem kezdeményez szerződéskötést a legjobb eredményt elérő, vagy más résztvevő Ajánlattevővel, vagy, ha nem a legjobb eredményt elérő Ajánlattevővel kezdeményez szerződéskötést.
5. Az online aukció időpontjáról a későbbiekben értesítjük.
6. Az online aukcióval kapcsolatban bővebb felvilágosítás kérhető:

**Bugyi Istvánné Anyaggazdálkodó**

**e-mail: bugyi.istvanne@fkg.hu**

A kapcsolattartó által közölt információk tájékoztató jellegűek.

**13./ Felelősség kizárása**

Az 7. és 11. pontban írtakra tekintettel az Ajánlatkérő és a kiválasztott Ajánlattevő között bármilyen kötelezettségvállalás kizárólag a végleges szerződés aláírásával jön létre. A szerződés aláírásáig az Ajánlattevő bármilyen, az ajánlattételi felhíváshoz kapcsolódó beruházást, befektetést, vagy más ráfordítást saját veszélyére teljesít. Ajánlatkérő kizár minden ilyen irányú megtérítési kötelezettséget.

**14./ Az ajánlat kötelező tartalma:**

* Ajánlattevő neve
* Címe
* Számlavezető
* Bankszámlaszáma
* Számlázási címe
* Adószáma
* Statisztikai jelzőszáma
* Cégbíróság és cégjegyzékszám
* Képviselője
* Aláírásra jogosult megnevezése
* Mobiltelefonos elérhetőség
* E-mail elérhetőség

**15. / Az ajánlathoz csatolni kell:**

* A kitöltött és cégszerűen aláírt összeférhetetlenségi nyilatkozatot (minta a dokumentációban);
* Ajánlatkérő az Ajánlattevő cégkivonatát saját hatáskörben vizsgálja a <http://www.opten.hu> honlapról letölthető változat alapján. Amennyiben itt nem elérhető, kérjük csatolni;
* Ajánlattevő köteles csatolni az aláírásra jogosult aláírási címpéldányát;
* Ajánlatkérő az Ajánlattevőnek az ajánlatadás évét megelőző 2 évre vonatkozó eredménykimutatását és mérlegét saját hatáskörben vizsgálja a <http://e-beszamolo.kim.gov.hu> honlapról letölthető változat alapján. Amennyiben itt nem elérhető kérjük csatolni;
* A köztartozás mentességét igazoló, 90 napnál nem régebbi okiratot, vagy arra vonatkozó nyilatkozatot, hogy az Ajánlattevő szerepel a NAV köztartozásmentes adózói adatbázisában;
* Referencia Nyilatkozatot (tájékoztatás a 16. pontban);
* Amennyiben az ajánlati felhívás tárgyát képező szolgáltatás, vagy termék tekintetében kizárólagos forgalmazásra jogosult, kérjük ennek tényét a kizárólagos jogot adó társaságtól származó nyilatkozattal igazolja;
* Az Ajánlattevő arra vonatkozó nyilatkozatát, hogy

1. a 90 napos, vagy az annál hosszabb, önként vállalt ajánlati kötöttséget vállalja-e;
2. a pályáztatási dokumentációban található szerződéstervezetben foglalt feltételeket elfogadja-e, vagy azokhoz módosítási javaslatokat fűz (tájékoztatás a 8. pontban);
3. az Ajánlattevő társaság nem áll csődeljárás, felszámolás vagy végelszámolás alatt, vele szemben nincs folyamatban végrehajtási eljárás;
4. az ajánlattételi felhívás feltételeinek megfelel, és azokat elfogadja, külön nevesítve az ajánlattételi felhívás 8., 12. és 13. pontjaiban foglaltak elfogadását.
5. amennyiben irányadó, akkor nyilatkozzon, hogy a munka elvégzéséhez megfelelő jogosultsággal rendelkezik (hatósági engedélyek, szakképesítés igazolása stb.), valamint kérjük, hogy ilyen esetben a jogosultságot igazoló okiratok másolati példányát csatolni szíveskedjen;

**16./ Referencia Nyilatkozat**

Ajánlattevő köteles ajánlatához referencia nyilatkozatot mellékelni, amely a pályázati eljárás eredményeként megkötött szerződés teljesítéséhez szükséges műszaki, illetve szakmai alkalmasságát igazolja (Referencia Nyilatkozat). A Nyilatkozat szempontjából a pályázati eljárást megindító ajánlattételi felhívás feladásától visszafelé számított öt év legjelentősebb, a pályázat tárgyának megfelelő teljesítések vehetők figyelembe. Amennyiben Ajánlattevő alvállalkozót kíván igénybe venni, köteles az alvállalkozó Referencia Nyilatkozatát is mellékelni. **A Referencia Nyilatkozatban fel kell tüntetni a referenciamunka megrendelőjének azon kapcsolattartóját, akinél a referencia leellenőrizhető.**

Ajánlatkérő a benyújtott ajánlatot és az Ajánlattevő nyilatkozatait kizárólag cégszerűen aláírva és az aláíró képviseleti jogát igazoló dokumentummal együtt fogadja el (hiteles cégkivonat aláírás mintával; meghatalmazás a meghatalmazók képviseleti jogának igazolásával)

**17./ Hiánypótlás**

Amennyiben valamely ajánlat a formai szempontoknak nem felel meg, Ajánlatkérő az Ajánlattevőt hiánypótlásra hívhatja fel, aminek, ha nem, vagy nem megfelelően tesz eleget, akkor kizárhatja az Ajánlattevőt a beszerzési eljárásból. A hiánypótlás határideje a felhívásnak az Ajánlattevő általi kézhezvételétől számított 3 nap. A felhívást igazolt módon (pl. e-mailben az Ajánlattevő visszaigazolásával), a 4./ pontban írtak alkalmazása mellett küldi meg Ajánlatkérő az Ajánlattevő részére.

Jászkisér, 2017.05.16.

Szekeresné Török Dóra

anyaggazdálkodási koordinátor